Teatrlarning jamiyat madaniy hayotidagi ahamiyatini oshirish va ular faoliyatini yanada qoʻllab-quvvatlash chora-tadbirlari toʻgʻrisida
(resolution, 2024-11-22)

Mamlakatimizda teatr sanʼatini yanada rivojlantirish, teatrlar faoliyatini takomillashtirish va ularning moddiy-texnik bazasini mustahkamlash, sohada ijodiy hamkorlik va erkinlikni taʼminlash, spektakllarning badiiy saviyasini oshirishni qoʻllab-quvvatlash, shuningdek, budjet mablagʻlari va boshqa resurslardan samarali foydalanish, sohaga jahon teatr sanʼatining ilgʻor tajribalari va zamonaviy texnologiyalarni joriy etish maqsadida: 1. 2025 — 2030-yillarda 1-ilovaga muvofiq: buyuk tarixiy shaxslarning ibratli hayoti va ijodi, ularning bolaligi va yoshligini ifodalovchi milliy qahramon obrazlari; insonning jamiyatdagi oʻrni va qadr-qimmatini targʻib etuvchi “Inson qadri uchun” ezgu gʻoyasi asosida yangi sahna asarlari yaratib borilsin. Belgilansinki: teatr jamoalari davlat buyurtmasi asosida yaratilgan spektakllar bilan reja asosida respublika boʻylab gastrol safarlariga yuboriladi; teatr sanʼatining zamonaviy janr va yoʻnalishlaridagi spektakllarga ham davlat buyurtmasi berib boriladi; davlat teatrlarida vazirliklar, idoralar va boshqa tashkilotlarning buyurtmalari asosida ularning budjetdan tashqari mablagʻlari va qonunchilik hujjatlari bilan taqiqlanmagan boshqa manbalar hisobidan spektakllar sahnalashtiriladi. 2. 2025 — 2028-yillarda davlat teatrlari binolarini qurish, rekonstruksiya qilish, mukammal taʼmirlash va modernizatsiya qilishning manzilli dasturi 2-ilovaga muvofiq tasdiqlansin. Bunda loyihalash va qurilish-montaj ishlarini amalga oshirishda quyidagilar inobatga olinadi: teatrning yoʻnalishi kelib chiqqan holda arxitektura-rejalashtirish, sahna mexanizmlari, tomosha zalining akustik talablarga javob berishi, zamonaviy raqamli va dasturlashtirilgan texnologiyalar bilan jihozlash va landshaft yechimlarini qoʻllash; tashrif buyuruvchilar, xususan, imkoniyati cheklangan shaxslar uchun qulay shart-sharoitlar yaratish, turistlarga xizmat koʻrsatishni rivojlantirish; teatrlarning zamonaviy yangi konsepsiyalari, sohaga xorijiy ilgʻor tajribalarni samarali qoʻllash. 3. Teatr sanʼatini yanada rivojlantirish boʻyicha chora-tadbirlar dasturi 3-ilovaga muvofiq tasdiqlansin. 4. Madaniyat va sanʼatni rivojlantirish jamgʻarmasi 2025-2026-yillarda Abdulla Qodiriyning “Oʻtkan kunlar” romani asosida myuzikl yaratsin, uning tantanali premyerasini, alohida reja asosida mamlakatimiz va jahon boʻylab gastrollarini tashkil etsin. 5. Teatr sanʼatida ijodiy hamkorlikni rivojlantirish, dramaturglar va yosh rejissyorlarni ragʻbatlantirish maqsadida: dramaturglar uchun Mahmudxoʻja Behbudiy nomidagi mukofot hamda yosh rejissyorlar uchun Oʻzbekiston Respublikasi xalq artisti va sanʼat arbobi Bahodir Yoʻldoshev nomidagi mukofot taʼsis etilsin, ushbu mukofotlar boʻyicha tanlovlar har ikki yilda oʻtkazilib, ularning gʻoliblari mehnatga haq toʻlashning eng kam miqdorining 50 barobari miqdorida pul mukofoti bilan taqdirlansin; rejissyor — dramaturg — kompozitor — rassom tamoyili asosida ijodiy hamkorlikni kengaytirishga qaratilgan 2025-yildan boshlab har yili avgust oyida “Nigoh” ijodiy loyihasi amalga oshirilsin; “Nigoh” ijodiy loyihasi doirasida hamkorlikda yaratilgan va ijodiy tanlov asosida aniqlangan eng yaxshi 5 ta asarni ushbu loyiha granti asosida teatrlarda sahnalashtirish hamda rejissyor, dramaturg, kompozitor, rassomlarni moddiy ragʻbatlantirib borish amaliyoti joriy qilinsin; milliy akademik musiqa sanʼatini rivojlantirish va ommalashtirish maqsadida har ikki yilda milliy kompozitorlar tanlovi oʻtkazib borilsin. 6. Teatrlar bilan taʼlim tashkilotlarining uzviy hamkorligini yoʻlga qoʻyish maqsadida: Oʻzbekiston davlat sanʼat va madaniyat institutiga maqsadli qabul kvotalari teatrlardagi kadrlarga boʻlgan ehtiyojni inobatga olib belgilansin; kasbiy taʼlim tashkilotlarining soʻnggi bosqich oʻquvchilari, uchinchi va toʻrtinchi bosqich bakalavr hamda magistratura talabalarining haftada kamida ikki kun teatrlarda amaliy mashgʻulotlar oʻtashi yoʻlga qoʻyilsin; har yili davlat buyurtmasi uchun budjetdan ajratiladigan mablagʻlar doirasida musiqiy teatr, dramatik va qoʻgʻirchoq teatri rejissyorligi yoʻnalishi boʻyicha bitiruvchilarining beshtagacha eng yaxshi bitiruv malakaviy ishlari uchun mehnatga haq toʻlashning eng kam miqdorining 100 barobarigacha miqdorda davlat buyurtmasi berib borilsin; har yili beshtagacha maqsadli ilmiy-tadqiqot loyihalari belgilangan tartibda Davlat budjetidan ilmiy faoliyatga oid davlat dasturlarini amalga oshirish uchun ajratilgan mablagʻlar hisobidan moliyalashtirilsin. Madaniyat vazirligi Oliy taʼlim, fan va innovatsiyalar vazirligi bilan birgalikda ushbu bandda belgilangan vazifalarning samarali bajarilishini taʼminlasin. 7. Teatr sanʼati hamda teatr tanqidchiligida “ustoz-shogird” anʼanalari va mahorat maktablarini rivojlantirish maqsadida teatr sanʼatidagi isteʼdodli va yuqori malakali ijodkorlar, teatrshunoslar va sanʼatshunoslarning mahorat maktablari tashkil etilsin. Bunda: mahorat maktablari tashkil etiladigan ijodkorlar roʻyxati Madaniyat vazirligi hayʼati qarori bilan tasdiqlanadi; mahorat maktabini yaratgan ijodkorlar belgilangan tartibda asosiy ish joyining (tashkilotining) budjetdan tashqari rivojlantirish jamgʻarmasi hisobidan har chorakda bazaviy hisoblash miqdorining 30 baravari miqdorida mahorat maktablarida oʻqitish samaradorligini baholash asosida qoʻshimcha ragʻbatlantirib boriladi; mahorat maktablariga ularni tashkil etgan ijodkorlar faoliyat yuritadigan tashkilot obyektlaridan mahorat darslarini oʻtish uchun joy ajratiladi va boshqa zarur shart-sharoitlar yaratiladi; mahorat maktablari xorijiy mutaxassislar bilan shartnomalar asosida ham tashkil etilishi mumkin. 8. Bolalar va oʻquvchi-talabalarning teatr sanʼatiga boʻlgan qiziqishini yanada oshirish va ularning ijodiy qobiliyatini rivojlantirish maqsadida: a) Maktabgacha va maktab taʼlimi vazirligi tomonidan: maktabgacha taʼlim tashkilotlarida bolalar uchun stol usti, barmoq, qoʻlqopli va qoʻgʻirchoqli kichik sahna koʻrinishlarini sahnalashtirish hamda bolalar ijodiy jamoalari faoliyati yoʻlga qoʻyilsin; davlat umumiy oʻrta taʼlim muassasalarida maktab teatr jamoalari tashkil etilsin hamda ular oʻrtasida “Turon” maktab teatri respublika tanlovi oʻtkazib borilsin; “Barkamol avlod” bolalar maktablarida “Tasavvur” qoʻgʻirchoq teatri toʻgaraklari tashkil etilsin; b) Oliy taʼlim, fan va innovatsiyalar vazirligi tomonidan oliy taʼlim muassasalarida talabalar teatr-studiyalari faoliyati kengaytirilsin hamda ular oʻrtasida teatr-studiyalar respublika koʻrik-festivali oʻtkazib borilsin. Belgilansinki, ushbu bandda nazarda tutilgan: tadbirlarning yuqori bosqichlari teletanlov va tele-shou shaklida tashkil etiladi; tadbirlarning respublika bosqichida 1, 2 va 3-oʻrinni egallagan jamoalar tegishli ravishda bazaviy hisoblash miqdorining 100, 70 va 50 baravari miqdorida bir martalik pul mukofoti bilan taqdirlanadi. Oʻzbekiston Yozuvchilar uyushmasi Respublika Maʼnaviyat va maʼrifat markazi, Madaniyat vazirligi bilan hamkorlikda bolalar va oʻquvchi-talabalarning yoshi, qiziqishlari, taʼlim-tarbiya olishi, ijodiy va intellektual rivojlanishini inobatga olib, 2025-yildan boshlab har yili 10 ta pyesa yaratib, ularning elektron toʻplamini tuzsin. 9. Madaniyat vazirligi huzuridagi Teatrlar faoliyati boʻyicha badiiy kengash tugatilib, spektakllarning janri va mavzusini inobatga olgan holda ixtisoslashgan badiiy-ekspert guruhlari tashkil etilsin va ular faoliyatiga mutanosib ravishda haq toʻlab borilsin. Davlat teatrlarida bosh rejissyor teatr badiiy kengashining rahbari hisoblansin (bundan badiiy rahbar lavozimi joriy etilgan teatrlar mustasno). Bosh rejissyorning badiiy faoliyatiga teatr direktorining aralashuviga yoʻl qoʻyilmaydi. 10. Alisher Navoiy nomidagi Oʻzbekiston davlat akademik katta teatri huzurida ushbu teatrning amaldagi shtat jadvali doirasida yuridik shaxs maqomiga ega boʻlmagan Teatr rejissyorlari akademiyasi tashkil etilsin. Belgilansinki: Teatr rejissyorlari akademiyasi Madaniyat vazirligiga tegishli binolar, teatr sahnalari, dekoratsiya va boshqa jihozlardan oʻquv maqsadlarida bepul foydalanishi mumkin; Teatr rejissyorlari akademiyasi davlat buyurtmasi asosidagi spektakllarni sahnalashtirish jarayoniga ijodiy koʻmaklashadi; Teatr rejissyorlari akademiyasida davlat teatrlari rejissyorlari har ikki yilda, shu jumladan, yangi tayinlangan rejissyorlar oʻz faoliyatini boshlashidan oldin kamida ikki oy davomida individual dastur asosida amaliy mashgʻulotlardan oʻtadi, shuningdek, ushbu dastur doirasida yangi janr va yoʻnalishlardagi spektakllarni sahnalashtirish amaliy tajribadan oʻtkaziladi. Teatr rejissyorlari faqat Teatr rejissyorlari akademiyasida malaka oshiradi; davlat teatrlarida bosh rejissyorga nisbatan intizomiy jazolar qoʻllash Teatr rejissyorlari akademiyasi bilan majburiy tartibda kelishgan holda amalga oshiriladi. Madaniyat vazirligi ikki oy muddatda Teatr rejissyorlari akademiyasi faoliyatini tashkil etsin, shuningdek, kelgusida uning samarali faoliyati olib borishiga har tomonlama koʻmaklashsin. 11. Teatrlar faoliyatiga tahliliy baho berish va teatr tanqidchiligini ragʻbatlantirish maqsadida quyidagilar joriy etilsin: teatrshunoslik va sanʼatshunoslik yoʻnalishi doktorantlari hamda professor-oʻqituvchilarning har oyda kamida ikkita spektakl tomosha qilish va har chorakda kamida bir marotaba yangi spektakl koʻrigi va muhokamasida ishtirok etish; har bir teatrga teatr tanqidchilari sifatida teatrshunos, sanʼatshunos, dramaturglarni jalb etish; teatr tanqidchilari va dramaturglari klubini tashkil etish hamda har chorakda kamida bir marotaba badiiy tanqid va dramaturgiyani rivojlantirish boʻyicha davra suhbatlari, seminarlar va omma eʼtiborida boʻlgan sahna asarlari muhokamasini oʻtkazish. Madaniyat vazirligi ikki oy muddatda ushbu bandda nazarda tutilgan teatr tanqidchiligini ragʻbatlantirish tartibini belgilasin. Bunda har bir yangi asar boʻyicha mehnatga haq toʻlashning eng kam miqdorida Madaniyat vazirligiga ajratiladigan budjet mablagʻlari hisobidan ragʻbatlantirish nazarda tutilsin. 12. Teatrlarda davlat buyurtmasi asosida spektakllarni sahnalashtirish hamda tarixiy va zamonaviy mavzular boʻyicha sahna asarlarini yaratishni ragʻbatlantirish maqsadida: milliy mumtoz va zamonaviy adabiyotimizning yuqori badiiy-gʻoyaviy saviyaga ega asarlarini teatrlarda sahnalashtirish maqsadida inssenirovka uchun har yili 10 tagacha davlat buyurtmasi berib borilsin; har yili spektakllarni sahnalashtirish uchun nodavlat teatr va teatr-studiyalarga Madaniyat vazirligi tomonidan uning hisob-kitoblariga muvofiq davlat buyurtmasini berib borish yoʻlga qoʻyilsin; 2025-yildan boshlab, har ikki yilda tarixiy va zamonaviy mavzular boʻyicha “Eng yaxshi pyesalar” tanlovi tashkil etilsin va tanlovda gʻolib deb topilgan 20 ta eng yaxshi pyesalar teatrlarda sahnalashtirilib, har bir yoʻnalish boʻyicha tanlov gʻoliblariga mehnatga haq toʻlashning eng kam miqdorining 50 barobarigacha miqdorda bir martalik mukofot puli berilsin; jahon dramaturgiyasi namunalaridan tarjima qilingan asarlar boʻyicha har yili “Eng yaxshi tarjima sahna asarlari” tanlovi joriy etilsin va tanlov gʻoliblariga mehnatga haq toʻlashning eng kam miqdorining 50 barobarigacha miqdorda bir martalik mukofot puli berilsin; 2027-yil yakuniga qadar madaniyat va sanʼat taʼlim muassasalari oʻquvchi-talabalari uchun taʼlim jarayonida foydalanadigan 50 tagacha xorijiy adabiyotlarni davlat buyurtmasi asosida oʻzbek tiliga tarjima qilish amaliyoti joriy qilinsin; 2025-yildan boshlab, har yili 25 nafar ijodiy va yordamchi xodimlarning xorijiy davlatlar teatrlarida mahoratini oshirishni yoʻlga qoʻyish tizimi joriy qilinsin. 13. Belgilansinki, 2025-yildan boshlab, Oʻzbekiston teatr jamoalarining milliy reytingi tuziladi hamda har yili 27-mart — Xalqaro teatr kunida eʼlon qilinadi. Bunda: teatr xodimlari milliy reytingga, shuningdek, Madaniyat vazirligi tomonidan belgilanadigan teatrlar ijodiy xodimlarining spektakl sahnalashtirish va ijro etish meʼyorlariga muvofiq holda ragʻbatlantiriladi; milliy reyting teatrlar va ularning ijodiy xodimlarining faoliyatini baholash hamda yil davomida namoyish etilgan sahna asarlariga tomoshabinlarning munosabatlari asosida shakllantiriladi. 14. Aholi, ayniqsa, yoshlarning teatrlarga doimiy tashriflarini nazarda tutuvchi “Teatr — ibratxonadir” dasturi amalga oshirilsin. Belgilansinki, uning doirasida: spektakllarning chiptalariga chegirmalar taqdim qilish va aksiyalar oʻtkazish tavsiya etiladi; “Mahalla yettiligi” aʼzolari bilan birgalikda har oyda mahallalarda “Teatr kuni” tadbirlari oʻtkazish yoʻlga qoʻyiladi. Bunda ijodiy uchrashuvlar va teatrlashtirilgan kompozitsiya namoyishlari yoki teatrlarga tashriflar tashkil etiladi; “Temir daftar”, “Ayollar daftari” va “Yoshlar daftari”ga kiritilgan fuqarolar va nogironligi boʻlgan shaxslar davlat teatrlarining spektakllariga bepul kiritiladi. 15. Belgilab qoʻyilsinki, teatrga tomoshabinlarni jalb etishni ragʻbatlantirish maqsadida 2025-yildan boshlab: teatrlar faoliyati, shu jumladan, ularda namoyish etilayotgan asarlarni reklama qilish xarajatlarini moliyalashtirish uchun davlat buyurtmasi asosida asarlarni yaratish uchun rejalashtirilgan budjet mablagʻlarining 10 foizigacha miqdorda mablagʻ yoʻnaltirishga; chiptalarni realizatsiya qilishni autsorsing asosida amalga oshirishga; teatrning asosiy faoliyatiga salbiy taʼsir koʻrsatmagan holda savdo nuqtalarini, pulli xizmatlar koʻrsatish shoxobchalarini, shu jumladan, reklama vositalarini joylashtirishga, tashrif buyuruvchilar uchun “Sahna ortiga sayohat” mavzusidagi ekskursiyalarni tashkil etishga; teatrlar brendini yaratish, faoliyatini targʻib qilish, marketing va qoʻshimcha pulli xizmatlarni yoʻlga qoʻyishda xususiy sektor xizmatlaridan foydalanishga ruxsat beriladi. Belgilansinki, davlat teatrlari tomonidan spektakl premyeralari kamida bir oy oldin eʼlon qilib boriladi. 16. Madaniyat va sanʼatni rivojlantirish jamgʻarmasi va Madaniyat vazirligining teatrlar faoliyatini ommalashtirish, ularga tashrif buyuruvchilarni ragʻbatlantirish maqsadida Bilet operatsiyalari yagona elektron tizimi orqali sotilgan teatr chiptalari asosida sovrinli oʻyinlar tashkil qilish toʻgʻrisidagi taklifiga rozilik berilsin. 17. Mamlakatimizda musiqali teatr sanʼatini rivojlantirishga qoʻshayotgan hissasi hamda bu sohada erishayotgan ulkan yutuqlari uchun Muqimiy nomidagi Oʻzbekiston davlat musiqali teatriga “Akademik” maqomi berilsin. 18. Belgilansinki, 2026-yil yakuniga qadar Oʻzbekiston davlat yoshlar teatri faoliyati zamonaviy namunali teatr sifatida tashkil etiladi. Bunda ushbu teatrda jahonning nufuzli teatrlaridagi eng ilgʻor tajribalar asosida zamonaviy koʻrinishdagi spektakllar, tomosha dasturlarini namoyish etish hamda uni teatr texnologiyalari bilan jihozlash nazarda tutiladi. Madaniyat vazirligi Toshkent shahri hokimligi bilan birgalikda ushbu bandda belgilangan vazifalarning samarali bajarilishini taʼminlasin. 19. 2025-yil 1-yanvardan boshlab 2026-yil 31-dekabrga qadar huquqiy eksperiment tariqasida Oʻzbekiston davlat yoshlar teatri hamda Alisher Navoiy nomidagi Oʻzbekiston davlat akademik katta teatriga moliyaviy, ijodiy va tashkiliy masalalarni mustaqil hal qilish vakolati berilsin. Bunda: amaldagi umumiy shtat birliklaridan koʻp boʻlmagan miqdorda va ish haqi fondi doirasida shtat birliklari soni va lavozimlar hamda Davlat budjetidan ajratiladigan mablagʻlar hisobidan qoʻshimcha ragʻbatlantirish miqdorlari ushbu teatrlar tomonidan mustaqil belgilanadi; ijodiy jarayonlarga mahalliy va xorijiy yuqori malakali ijodkor va mutaxassislar ushbu teatrlar tomonidan jalb etiladi; ushbu teatrlar tomonidan teatrlar faoliyati bilan bogʻliq davlat xaridlari ular faoliyatining oʻziga xos jihatlarini inobatga olgan holda amalga oshiriladi; teatrlar direktori, badiiy rahbari, bosh rejissyori faoliyati samaradorlik koʻrsatkichlari (KPI) Madaniyat vazirligi tomonidan belgilanadi; shtat lavozimlaridan oqilona foydalanish holatini oʻrganish, shuningdek, badiiy, boshqaruv va yordamchi xodimlar attestatsiyadan oʻtkazilishi mumkin. Ushbu teatrlar tomonidan namoyish etiladigan spektakllari soni, tomoshabinlarni jalb qilish hamda mablagʻ ishlab topish rejasi 2024-yildagi koʻrsatkichlarni kamida 20 foizga oshirilgan holda bajarilishi belgilanadi. Madaniyat vazirligi Iqtisodiyot va moliya vazirligi bilan birgalikda ushbu bandda nazarda tutilgan masalalar boʻyicha teatrlarga amaliy yordam koʻrsatib borsin. 20. Vazirlar Mahkamasi 2025-yil sentabr oyiga qadar Toshkent shahrida davlat teatrlari uchun dekoratsiyalar va teatr jihozlarini saqlashga markazlashtirilgan ombor binosini belgilash, shuningdek, dekoratsiya va liboslar ishlab chiqarish sexlarini tashkil etish choralarini koʻrsin. 21. Madaniyat vazirligi va Madaniyat va sanʼatni rivojlantirish jamgʻarmasi tomonidan belgilangan tartibda shakllantiriladigan roʻyxatlar boʻyicha xorijdan olib kelinadigan, teatrlarning faoliyati uchun zarur boʻlgan musiqa asbob-uskunalari, texnik jihozlar, dekoratsiyalar, chiroqlar, grim mahsulotlari va boshqa ashyolar 2030-yil 1-yanvarga qadar bojxona bojidan ozod etilsin. 22. Oʻzbekiston Respublikasi Prezidentining ayrim qarorlariga 4-ilovaga muvofiq oʻzgartirish va qoʻshimchalar kiritilsin. 23. Madaniyat vazirligi Adliya vazirligi, manfaatdor vazirlik va idoralar bilan birgalikda ikki oy muddatda: davlat teatrlarining bugungi zamonaviy va tez oʻzgarib borayotgan zamonda aholining madaniy ehtiyojlarini qanoatlantirish va maʼnaviyatini yuksaltirishdagi oʻrni va ahamiyatini chuqur tahlil qilib, ushbu maqsadlar uchun ajratilayotgan resurslardan samarali foydalanish boʻyicha takliflarni; qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisidagi takliflarni Vazirlar Mahkamasiga kiritsin. 24. Mazkur qaror ijrosini samarali tashkil qilishga masʼul va shaxsiy javobgar etib madaniyat vaziri O.A. Nazarbekov belgilansin. Qaror ijrosini muhokama qilib borish, ijro uchun masʼul idoralar faoliyatini muvofiqlashtirish hamda nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. T/rTeatrlar nomiAmalga oshirish muddatiMoliyalashtirish manbasiYangi qurilish1.Toshkent viloyatida koʻp funksiyali drama teatri2025 — 2027-yillarOʻzbekiston Respublikasining ijtimoiy va ishlab chiqarish infratuzilmasini rivojlantirish dasturi doirasida ajratilgan mablagʻlar hamda qonunchilikda taqiqlanmagan boshqa manbalar hisobidanRekonstruksiya qilish1.Oʻzbekiston davlat satira teatri2025-2026-yillarOʻzbekiston Respublikasining ijtimoiy va ishlab chiqarish infratuzilmasini rivojlantirish dasturi doirasida ajratilgan mablagʻlar hisobidan2.Samarqand viloyati qoʻgʻirchoq teatri3.Andijon viloyati musiqali drama teatri2026-2027-yillar4.Oʻzbekiston davlat musiqali komediya (operetta) teatri5.Oʻzbekiston davlat yosh tomoshabinlar teatri2027-2028-yillar6.Fargʻona viloyati rus drama teatri7.Samarqand viloyati rus drama teatri2028-2029-yillarMukammal taʼmirlash1.Berdaq nomidagi Qoraqalpoq davlat akademik musiqali teatri2025-2026-yillarOʻzbekiston Respublikasining Davlat budjeti2.Qoʻqon shahar musiqali drama teatri2026-2027-yillar3.Buxoro viloyati musiqali drama teatri2027-2028-yillar T/rChora-tadbirlar nomiHujjat shakliIjro muddatiMoliyalashtirish manbasiMasʼul ijrochilar1.Buyuk tarixiy shaxslarning ibratli hayoti va ijodi, ularning bolaligi va yoshligini ifodalovchi milliy qahramon obrazlari bilan yangi sahna asarlari yaratish.Bunda:ushbu spektakllarni yillar kesimida sahnalashtirish rejasi Madaniyat vazirligi takliflari asosida Vazirlar Mahkamasi tomonidan tasdiqlash;Madaniyat vazirligi tomonidan davlat buyurtmasi mavzusini eʼlon qilish va gʻolib boʻlgan davlat teatrida spektakl sahnalashtirish;teatr jamoalarini ushbu spektakllar bilan respublika boʻylab gastrol safarlariga yuborish.Madaniyat vazirining buyrugʻi2025-yil fevral oyidan boshlab, alohida reja asosida2025-yilda Madaniyat vazirligiga ajratiladigan budjet mablagʻlari,kelgusi yillarda Davlat budjeti mablagʻlariMadaniyat vazirligi(O. Nazarbekov),Yozuvchilar uyushmasi(S. Sayidov),Respublika Maʼnaviyat va maʼrifat markazi(O. Xasanov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari2.Insonning jamiyatdagi oʻrni va qadr-qimmatini targʻib etuvchi “Inson qadri uchun” ezgu gʻoyasi asosida yangi sahna asarlari yaratish.Bunda:“Inson qadri uchun” ezgu gʻoyasi asosida yangi sahna asarlarini yaratishda buyurtmachi hisoblangan tegishli vazirlik va idoralar, Madaniyat vazirligi va spektakl sahnalashtiradigan davlat teatri bilan uch tomonlama shartnoma tuzish;ushbu spektakllarni yillar kesimidagi sahnalashtirish rejasini Madaniyat vazirligi, tegishli vazirlik va idoralar takliflari asosida Vazirlar Mahkamasi tomonidan tasdiqlash;teatr jamoalarini ushbu spektakllar bilan respublika hududlari boʻyicha gastrol safarlariga yuborish.Amaliy chora-tadbirlar2025-yil aprel oyidan boshlab, alohida reja asosidaVazirliklar va idoralarning budjetdan tashqari mablagʻlari va qonunchilik hujjatlari bilan taqiqlanmagan boshqa manbalarVazirlik va idoralar,Madaniyat vazirligi(O. Nazarbekov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari3.Milliy mumtoz va zamonaviy adabiyotimizning yuqori badiiy-gʻoyaviy saviyaga ega asarlarini teatrlarda sahnalashtirish maqsadida inssenirovka uchun har yili 10 tagacha davlat buyurtmasi berib borish.Amaliy chora-tadbirlar2025-yildan boshlab doimiy ravishdaMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Yozuvchilar uyushmasi(S. Sayidov),Respublika Maʼnaviyat va maʼrifat markazi(O. Xasanov)4.Nodavlat teatr va teatr-studiyalarga davlat buyurtmasi berish tartibi toʻgʻrisidagi nizomni tasdiqlash.Vazirlar Mahkamasi qarori loyihasi2025-yil martMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Adliya vazirligi(A. Tashkulov)Ushbu nizomga muvofiq, 2025-yildan boshlab har yili nodavlat teatr va teatr-studiyalarga davlat buyurtmalarini berib borish, ularni tegishli davlat teatrlarida namoyish etish.2025-yildan boshlab,har yili5.Musiqiy teatr, dramatik va qoʻgʻirchoq teatri rejissyorligi yoʻnalishi boʻyicha bitiruvchilarining beshtagacha eng yaxshi bitiruv malakaviy ishlari uchun davlat buyurtmasini berish tartibi toʻgʻrisidagi nizomni tasdiqlash.Madaniyat vazirining buyrugʻi2025-yil aprelMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Oliy taʼlim, fan va innovatsiyalar vazirligi(K. Sharipov)Ushbu nizomga muvofiq 2024/2025 oʻquv yilidan boshlab, bitiruvchilarga malakaviy ishlari uchun davlat buyurtmasini berib borish hamda oʻquv-teatr studiyasi va tegishli davlat teatrlarida namoyish etish.2024/2025 oʻquv yilidan boshlab,har yili6.Dramaturglar uchun Mahmudxoʻja Behbudiy nomidagi mukofot hamda yosh rejissyorlar uchun Oʻzbekiston Respublikasi xalq artisti va sanʼat arbobi Bahodir Yoʻldoshev nomidagi mukofot toʻgʻrisidagi nizomlarni tasdiqlash.Vazirlar Mahkamasi qarori loyihasi2025-yil aprelDavlat budjeti mablagʻlariMadaniyat vazirligi(O. Nazarbekov),manfaatdor vazirlik va idoralar7.Rejissyor — dramaturg — kompozitor — rassom tamoyili asosida ijodiy hamkorlik maydonini kengaytirishga qaratilgan “Nigoh” ijodiy loyihasi toʻgʻrisidagi nizomni tasdiqlash.Ijrochilarning qoʻshma qarori2025-yil fevralMadaniyat vazirligiga ajratiladigan budjet mablagʻlari, qonunchilik hujjatlari bilan taqiqlanmagan boshqa manbalarMadaniyat vazirligi(O. Nazarbekov),Yozuvchilar uyushmasi(S. Sayidov),Badiiy akademiya(A. Nuridinov),Oʻzbekiston kompozitorlari va bastakorlari uyushmasi(R. Abdullayev)Ushbu nizomga muvofiq “Nigoh” ijodiy loyihasini 2025-yildan boshlab har yili avgust oyida tashkil etib borish.2025-yildan boshlab,har yili avgust oyida8.Oʻzbekiston teatr arboblari uyushmasi huzurida teatr tanqidchilari va dramaturglar klubi faoliyatini yoʻlga qoʻyish.Amaliy chora-tadbirlar2025-yil fevralOʻzbekiston teatr arboblari uyushmasiga ajratiladigan mablagʻlar,homiylik xayriyalari hamda qonunchilik hujjatlari bilan taqiqlanmagan boshqa manbalarOʻzbekiston teatr arboblari uyushmasi(Y. Axmedov),Madaniyat vazirligi(O. Nazarbekov),Yozuvchilar uyushmasi(S. Sayidov)9.Milliy akademik musiqa sanʼatini rivojlantirish va ommalashtirish maqsadida milliy kompozitorlar tanlovi toʻgʻrisidagi nizomni tasdiqlash.Ijrochilarning qoʻshma qarori2025-yil martDavlat budjeti mablagʻlari,homiylik xayriyalari hamda qonunchilik hujjatlari bilan taqiqlanmagan boshqa manbalarMadaniyat vazirligi(O. Nazarbekov),Oʻzbekiston kompozitorlari va bastakorlari uyushmasi(R. Abdullayev)Ushbu nizomga muvofiq tanlovni 2025-yildan boshlab, har ikki yilda oʻtkazib borish.2025-yildan boshlab,har ikki yilda10.Tarixiy va zamonaviy mavzular boʻyicha “Eng yaxshi pyesalar” tanlovi va jahon dramaturgiyasi namunalaridan tarjima qilingan asarlar boʻyicha “Eng yaxshi tarjima sahna asarlari” tanlovi toʻgʻrisidagi nizomlarni tasdiqlash.Madaniyat vazirining buyrugʻi2025-yil aprelMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Yozuvchilar uyushmasi(S. Sayidov),Respublika Maʼnaviyat va maʼrifat markazi(O. Xasanov)Ushbu nizomlarga muvofiq tanlovlarni 2025-yildan boshlab har yili oʻtkazib borish.Amaliy chora-tadbirlar2025-yildan boshlab har yili11.Adabiy qism mudiri lavozimi teatrlarning ijodiy ishlab chiqarish ishlarida muhim ahamiyatga ega ekanligini inobatga olib, malaka talablarini qayta koʻrib chiqib, tasdiqlash.Bunda aholi, ayniqsa yoshlarning mamlakatimiz ijtimoiy-siyosiy va madaniy hayotidagi oʻzgarishlarni bilishi, ularning turmush tarzi, xohishlari yuzasidan ular oʻrtasida muloqot va ijtimoiy soʻrovnomalar oʻtkazish hamda teatrning repertuarini shakllantirish, zamonaviy milliy va jahonning eng ilgʻor dramaturgiyasi namunalarini izlab topish va tavsiya etish boʻyicha asosiy vazifalarni nazarda tutish.Amaliy chora-tadbirlar2025-yil aprel-Madaniyat vazirligi(O. Nazarbekov)12.Madaniyat va sanʼat taʼlim muassasalari oʻquvchi-talabalari uchun taʼlim jarayonida foydalaniladigan 50 tagacha xorijiy adabiyotlarni davlat buyurtmasi asosida oʻzbek tiliga tarjima qilish amaliyotini joriy qilish.Amaliy chora-tadbirlar2025 — 2028-yillarMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Oliy taʼlim, fan va innovatsiyalar vazirligi(K. Sharipov),Yoshlar ishlari agentligi(A. Saʼdullayev)13.25 nafar ijodiy va yordamchi xodimlarning xorijiy davlatlar teatrlarida mahoratini oshirishni yoʻlga qoʻyish tizimini joriy qilish.Bunda teatrlarda samarali faoliyat yuritib kelayotgan ijodiy va yordamchi xodimlarni malaka oshirishga yuborish va mazkur muddat yakunlangach, ularning xorijda qolib ketishining oldini olish hamda mamlakatimiz teatrlarida faoliyat yuritishi uchun barcha zarur shart-sharoitlarni yaratish.Amaliy chora-tadbirlar2025 — 2028-yillarTashkilotlarning budjetdan tashqari mablagʻlari,qonunchilik hujjatlari bilan taqiqlanmagan boshqa manbalarMadaniyat vazirligi(O. Nazarbekov),Tashqi ishlar vazirligi(B. Saidov)14.Aholi, ayniqsa, yoshlarning teatr tomoshalari, kino namoyishlari va boshqa madaniy-maʼrifiy hamda sport tadbirlariga tashriflarini tizimli tashkil etish, doimiy tahlilini yuritib borish maqsadida Yagona elektron tizim faoliyatini yoʻlga qoʻyish.Ijrochilarning qoʻshma qarori2025-yil yanvarTegishli vazirlik va idoralarning budjetdan tashqari mablagʻlari, homiylik xayriyalari,qonunchilik hujjatlari bilan taqiqlanmagan boshqa manbalarMadaniyat vazirligi(O. Nazarbekov),Yoshlar ishlari agentligi(A. Saʼdullayev),Yoshlar ittifoqi(X. Sattorov),Respublika Maʼnaviyat va maʼrifat markazi(O. Xasanov)15.Oʻzbekiston davlat yoshlar teatri hamda Alisher Navoiy nomidagi Oʻzbekiston davlat akademik katta teatriga moliyaviy, ijodiy va tashkiliy masalalarni mustaqil hal qilish vakolati berilayotganligi munosabati bilan ushbu teatrlarga har tomonlama, xususan, spektakl namoyishlariga tomoshabinlarni jalb qilishda amaliy yordam koʻrsatib borish.Amaliy chora-tadbirlar2025-yil yanvardan boshlabTegishli vazirlik va idoralarning budjetdan tashqari mablagʻlari, homiylik xayriyalariMadaniyat vazirligi(O. Nazarbekov),Oliy taʼlim, fan va innovatsiyalar vazirligi(K. Sharipov),vazirlik va idoralar,Toshkent shahri hokimligi(Sh. Umurzakov)16.Oʻzbekiston teatr jamoalarining milliy reytingini baholash va ragʻbatlantirish tartibi toʻgʻrisidagi nizomni tasdiqlash.Madaniyat vazirining buyrugʻi2025-yil fevralMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Oʻzbekiston teatr arboblari uyushmasi(Y. Axmedov)17.Quyidagilarni:maktabgacha taʼlim tashkilotlarida bolalar uchun stol usti, barmoq, qoʻlqopli va qoʻgʻirchoqli kichik sahna koʻrinishlari sahnalashtirish hamda bolalar jamoalarini tuzish;umumiy oʻrta taʼlim muassasalarida maktab teatr jamoalarini tashkil etish hamda ular oʻrtasida “Turon” maktab teatri respublika tanlovini oʻtkazish;“Barkamol avlod” bolalar maktablarida “Tasavvur” qoʻgʻirchoq teatri toʻgaraklarini tashkil etish.Amaliy chora-tadbirlar2025-yildan boshlab doimiyMaktabgacha va maktab taʼlimi vazirligining budjetdan tashqari mablagʻlari va qonunchilik hujjatlari bilan taqiqlanmagan boshqa manbalarMaktabgacha va maktab taʼlimi vazirligi(X. Umarova),Madaniyat vazirligi(O. Nazarbekov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari18.Oliy taʼlim muassasalarida talabalar teatr-studiyalarini rivojlantirish hamda ular oʻrtasida teatr-studiyalar respublika koʻrik-festivalini oʻtkazish toʻgʻrisidagi nizomni ishlab chiqish.Ijrochilarning qoʻshma qarori2025-yildan boshlab doimiyOliy taʼlim muassasalarini rivojlantirish jamgʻarmasi mablagʻlari va oliy taʼlim muassasalarining budjetdan tashqari mablagʻlariOliy taʼlim, fan va innovatsiyalar vazirligi(K. Sharipov),Madaniyat vazirligi(O. Nazarbekov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari19.Umumiy oʻrta taʼlim muassasalari oʻrtasida oʻtkaziladigan “Turon” maktab teatri respublika tanlovi hamda oliy taʼlim muassasalari oʻrtasida oʻtkaziladigan talabalar teatr-studiyalari respublika festivalining yuqori bosqichlarini teletanlov va tele-shou shaklida tashkil etish.Ijrochilarning qoʻshma qarori2025-yildan boshlab doimiyTegishlicha Maktabgacha va maktab taʼlimi vazirligining budjetdan tashqari mablagʻlari,Oliy taʼlim muassasalarini rivojlantirish jamgʻarmasi mablagʻlari,qonunchilik hujjatlari bilan taqiqlanmagan boshqa manbalarMaktabgacha va maktab taʼlimi vazirligi(X. Umarova),Oliy taʼlim, fan va innovatsiyalar vazirligi(K. Sharipov),Madaniyat vazirligi(O. Nazarbekov),Oʻzbekiston Milliy teleradiokompaniyasi(A. Djurabayev)20.Davlat teatrlarida sahna asarlarining badiiy saviyasi, sahnaviy talqini yuzasidan taklif va tavsiyalar berish maqsadida janr va mavzuni inobatga olgan holda ixtisoslashgan badiiy-ekspert guruhlari toʻgʻrisidagi nizomni tasdiqlash.Vazirlar Mahkamasi qarori loyihasi2025-yil fevral2025-yildan boshlab, Madaniyat vazirligiga ajratiladigan budjet mablagʻlari,kelgusi yillarda Davlat budjeti mablagʻlariMadaniyat vazirligi(O. Nazarbekov)21.Bolalar, oʻquvchi va talabalarning yoshi, qiziqishlari, taʼlim va tarbiya olishi, ijodiy va intellektual rivojlanishini inobatga olib, har yili 10 ta pyesa yaratish.Ushbu pyesalarni Madaniyat vazirligi elektron tizimiga hamda boshqa tegishli axborot-resurs manbalariga belgilangan tartibda joylashtirib borish.Amaliy chora-tadbirlar2025-yildan boshlab doimiyIjrochilar mablagʻlari,qonunchilik hujjatlari bilan taqiqlanmagan boshqa manbalarYozuvchilar uyushmasi(S. Sayidov),Respublika Maʼnaviyat va maʼrifat markazi(O. Xasanov),Madaniyat vazirligi(O. Nazarbekov),Maktabgacha va maktab taʼlimi vazirligi(X. Umarova),Oliy taʼlim, fan va innovatsiyalar vazirligi(K. Sharipov)22.Qoraqalpogʻiston Respublikasi, viloyatlar va Toshkent shahriga boshqa hududlardan kelib teatrlarda faoliyat olib boradigan rejissyorlarning har oylik turar joy ijarasi hamda oziq-ovqat uchun xarajatlarini qoplab berish.Amaliy chora-tadbirlar2025-yildan boshlab doimiyTeatrlarning budjetdan tashqari mablagʻlariMadaniyat vazirligi(O. Nazarbekov)23.Oʻzbekiston teatr arboblari uyushmasini moliyaviy qoʻllab-quvvatlash va teatr ijodkorlarini qoʻllab-quvvatlash hamda moddiy-texnika bazasini mustahkamlash maqsadida 2025-yilda 1,0 mlrd, 2026-yilda 2,0 mlrd, 2027-yilda 2,0 mlrd soʻm miqdorida moliyaviy yordam koʻrsatish.Oʻzbekiston teatr arboblari uyushmasining hududiy boʻlimlarini tegishli hududda joylashgan Madaniyat vazirligi tizimidagi davlat teatrlari binolariga tekin foydalanish huquqi asosida joylashtirish.Amaliy chora-tadbirlar2025-2026-yillarMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Oʻzbekiston teatr arboblari uyushmasi(Y. Axmedov)24.“27-mart — Xalqaro teatr kuni” munosabati bilan madaniy tadbir tashkil etish hamda samarali faoliyat yuritib kelayotgan teatr xodimlarini munosib ragʻbatlantirib borish.Amaliy chora-tadbirlar2025-yildan boshlab doimiyMadaniyat vazirligiga ajratiladigan budjet mablagʻlari, mahalliy budjet mablagʻlari,teatrlarning budjetdan tashqari mablagʻlari,qonunchilik hujjatlari bilan taqiqlanmagan boshqa manbalarMadaniyat vazirligi(O. Nazarbekov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari25.Muqimiy nomidagi Oʻzbekiston davlat akademik musiqali teatriga “Akademik” maqomi berilishi munosabat bilan teatrning ijodiy faoliyatini yanada kengaytirish.Madaniyat vazirining buyrugʻi2025-yildan boshlab doimiyMadaniyat vazirligiga ajratiladigan budjet mablagʻlari, teatrning budjetdan tashqari mablagʻlariMadaniyat vazirligi(O. Nazarbekov)26.Teatr sanʼati ravnaqiga munosib hissa qoʻshgan taniqli ijodkorlar tavallud sanalarini keng nishonlash, ularning ijodini chuqur oʻrganish va targʻib etish.Amaliy chora-tadbirlarDoimiyMadaniyat vazirligiga ajratiladigan budjet mablagʻlari, teatrlarning budjetdan tashqari mablagʻlari, homiylik xayriyalariMadaniyat vazirligi(O. Nazarbekov)27.Teatrlar binolarida imkoniyati cheklangan shaxslar harakatlanishi uchun zaruriy sharoitlar yaratish maqsadida tiflosharhlovchi hamda surdotarjimon faoliyatini joriy etish.Amaliy chora-tadbirlar2025 — 2030-yillardaMadaniyat vazirligiga ajratiladigan budjet mablagʻlari, teatrlarning budjetdan tashqari mablagʻlari, homiylik xayriyalariMadaniyat vazirligi(O. Nazarbekov)28.“Yangi Oʻzbekiston teatrlari — uchinchi Renessans ostonasida” nomli kitob-albomini tayyorlash va chop etish.Amaliy chora-tadbirlar2026-yil davomidaMadaniyat vazirligining budjet mablagʻlari va budjetdan tashqari jamgʻarmasi mablagʻlariMadaniyat vazirligi(O. Nazarbekov)29.Oʻzbek Milliy qoʻgʻirchoq teatrining maʼmuriy-boshqaruv, badiiy rahbar hamda artist xodimlari ish haqini oshirish boʻyicha takliflar ishlab chiqish.Vazirlar Mahkamasi qarori loyihasi2025-yil martDavlat budjeti mablagʻlariMadaniyat vazirligi(O. Nazarbekov)30.Oʻzbekiston davlat yoshlar teatri va Alisher Navoiy nomidagi Oʻzbekiston davlat akademik katta teatri tomonidan teatrlar faoliyati bilan bogʻliq davlat xaridlarini ular faoliyatining oʻziga xos jihatlarini inobatga olgan holda amalga oshirish boʻyicha tartibni ishlab chiqish.Vazirlar Mahkamasi qarori loyihasi2025-yil fevral-Madaniyat vazirligi(O. Nazarbekov)31.Davlat teatrlarining ijodiy faoliyati hamda xodimlarning mahoratini yanada yaxshilash, zamonaviy texnologiyalardan unumli foydalanish maqsadida xorijiy mamlakatlardan yetuk va malakali mutaxassislarni taklif etish.Amaliy chora-tadbirlar2025-yil boshlab doimiyTeatrlarning budjetdan tashqari mablagʻlariMadaniyat vazirligi(O. Nazarbekov),Tashqi ishlar vazirligi(B. Saidov)32.Oʻzbekiston davlat sanʼat va madaniyat instituti huzuridagi Pedagog kadrlarni qayta tayyorlash va ularning malakasini oshirish tarmoq markazida davlat teatrlari direktori lavozimiga nomzodlarni menejerlik oʻquv kurslarida oʻqitish hamda ularga menejerlik sertifikatini berish tizimini joriy qilish.Bunda davlat teatrlari direktorlari va oʻrinbosarlari hamda ushbu lavozimlarga nomzodlarni menejerlik oʻquv kurslarida oʻqitish va ularga menejerlik sertifikatini berish tartibi toʻgʻrisidagi nizomni belgilangan tartibda tasdiqlash.Ijrochilarning qoʻshma qarori2025-yil yanvarTeatrlarning budjetdan tashqari mablagʻlariMadaniyat vazirligi(O. Nazarbekov),Oliy taʼlim, fan va innovatsiyalar vazirligi(K. Sharipov)33.Teatrlar faoliyatiga tahliliy baho berish, spektakllar haqida maqola, retsenziyalar yozish, ijodkorlarning ijodiy portretlarini yaratishda teatr tanqidchiligini yanada rivojlantirish hamda ularni ragʻbatlantirish tartibi toʻgʻrisidagi nizomni tasdiqlash.Madaniyat vazirining buyrugʻi2025-yil fevraldan boshlab doimiyMadaniyat vazirligiga ajratiladigan budjet mablagʻlariMadaniyat vazirligi(O. Nazarbekov),Oʻzbekiston teatr arboblari uyushmasi(Y. Axmedov)34.Teatrlarning ijodiy faoliyati va tomoshalarini reklama qilish uchun keng qamrovli va doimiy PR strategiyasini amalga oshirish.Bunda:davlat teatrlarining mavjud rasmiy veb-saytlarini takomillashtirish, ijtimoiy tarmoqlardagi faoliyatini yanada yaxshilash;teatrlar faoliyati boʻyicha videoroliklar va teatr hayoti haqida turkum koʻrsatuvlar tayyorlab ommaviy axborot vositalarida namoyishini tashkil etish;Toshkent shahri va respublikaning turistik markazlarida teatrlar reklamasini joylashtirish;teatrlar faoliyatini mahalliy telekanallar va respublikaning boshqa ommaviy axborot vositalarida yoritish;milliy aviakompaniyaning xorijiy va ichki reyslarining bort jurnallarida, shuningdek, aeroportlar, vokzallar va avtovokzallarning vestibyullari, kutish joylari, kirish-chiqish joylaridagi reklama joylarida teatrlar faoliyati toʻgʻrisidagi maʼlumotlarni joylashtirish;aholi keng foydalanadigan Instagram, YouTube, Facebook va VKontakte kabi ijtimoiy tarmoqlarda teatrlarning sahifalarini ochish;ijtimoiy tarmoqlarda keng auditoriyaga ega bloger va inflyuenserlarni jalb etgan holda teatrlar boʻylab maxsus ekskursiya tashkil etish va ularning ijtimoiy tarmoqlari orqali keng auditoriyaga namoyish etish;teatrlarga oʻz faoliyatini yoritish uchun biletlar sotuvidan olingan mablagʻlar hisobidan ijtimoiy tarmoqlarda hamda internet tarmogʻida reklama xizmatlarini tashkil qilish (SMM, target) uchun shartnomalar tuzishga ruxsat berish.Amaliy chora-tadbirlarDoimiyTeatrlarning budjetdan tashqari mablagʻlari,homiylik xayriyalari,qonunchilik hujjatlari bilan taqiqlanmagan boshqa manbalarMadaniyat vazirligi(O. Nazarbekov)Oʻzbekiston axborot va ommaviy kommunikatsiyalar agentligi(A. Xodjayev),Oʻzbekiston milliy teleradiokompaniyasi(A. Djurabayev),Transport vazirligi(I. Maxkamov),“Uzbekistan Airports” AJ(J. Umarxodjayev),“Uzbekistan Airways” AJ(Sh. Xudoyqulov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari35.Oʻzbek, qoraqalpoq va jahon mumtoz sanʼati anʼanalarini, xususan, teatr sanʼatini yanada rivojlantirish va targʻib qilishda “Qoraqalpogʻiston sanʼat saroyi” davlat muassasasi rolini oshirish maqsadida ushbu muassasa xodimlarining ish haqi miqdorlarini 2025-yil 1-yanvardan boshlab — 20 foizga, 2025-yil 1-iyuldan boshlab — yana 15 foizga oshirish.Amaliy chora-tadbirlar2025-yil 1-yanvar2025-yil 1-iyulDavlat budjeti mablagʻlariMadaniyat vazirligi(O. Nazarbekov),Iqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov)36.Alisher Navoiy nomidagi Oʻzbekiston davlat akademik katta teatrining balet polini taʼmirlash hamda gastrollar uchun koʻchma balet pol yaratish.Amaliy chora-tadbirlar2025-yilDavlat budjeti mablagʻlariMadaniyat va sanʼatni rivojlantirish jamgʻarmasi(G. Umerova),Madaniyat vazirligi(O. Nazarbekov)37.Alisher Navoiy nomidagi Oʻzbekiston davlat akademik katta teatriga balet maktabi uchun yuqori malakali xorijiy mutaxassislarni jalb qilishga ruxsat berish.Amaliy chora-tadbirlar2025-yilDavlat budjeti mablagʻlariMadaniyat va sanʼatni rivojlantirish jamgʻarmasi(G. Umerova),Madaniyat vazirligi(O. Nazarbekov)38.Alisher Navoiy nomidagi Oʻzbekiston davlat akademik katta teatrini musiqa cholgʻulari bilan taʼminlash.Amaliy chora-tadbirlar2025-yilDavlat budjeti mablagʻlariMadaniyat va sanʼatni rivojlantirish jamgʻarmasi(G. Umerova),Madaniyat vazirligi(O. Nazarbekov) 1. Oʻzbekiston Respublikasi Prezidentining 2014-yil 4-dekabrdagi “Oʻzbekiston Respublikasining 2015-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-2270-son qaroriga 35-ilovaning izoh qismi 3-bandi quyidagi tahrirda bayon etilsin: 2. Oʻzbekiston Respublikasi Prezidentining 2022-yil 2-fevraldagi “Madaniyat va sanʼat sohasini yanada rivojlantirishga doir qoʻshimcha chora-tadbirlar toʻgʻrisida”gi PQ-112-son qarori quyidagi mazmundagi 21-band bilan toʻldirilsin: “21. Madaniyat vazirligi tizimidagi bolalar musiqa va sanʼat maktablarining: direktori, direktor oʻrinbosarlari, oʻqituvchi va konsertmeysterlarining ish haqi miqdorlari 2025-yil 1-yanvardan boshlab 10 foizga oshirilsin; 2025-yil 1-fevraldan boshlab kommunal xizmatlardan foydalanish boʻyicha belgilangan har oylik xarajatlar limiti Oʻzbekiston Respublikasi Davlat budjeti mablagʻlari hisobidan moliyalashtirilsin. Madaniyat vazirligi Iqtisodiyot va moliya vazirligi bilan birgalikda 2025-yil 1-fevralga qadar: a) bolalar musiqa va sanʼat maktablarida ota-onalar tomonidan bolalarning bolalar musiqa va sanʼat maktablarida oʻqishi uchun haq toʻlash va undan foydalanish tartibi toʻgʻrisidagi nizomga tegishli oʻzgartirishlar kiritsin. Bunda mazkur mablagʻlar bolalar musiqa va sanʼat maktablarining moddiy-texnik bazasini mustahkamlash, maʼmuriy-boshqaruv xodimlari, barcha toifadagi xodimlarni moddiy ragʻbatlantirib borish, oʻquvchi, oʻqituvchi va konsertmeysterlarni respublika hamda xalqaro tanlovlar, festivallar, ijodiy mashgʻulotlarga yuborish bilan bogʻliq xarajatlarni toʻlashga yoʻnaltirilishi nazarda tutilsin; b) bolalar musiqa va sanʼat maktablarida Davlat budjeti mablagʻlari hisobidan qoplanadigan kommunal toʻlovlar boʻyicha har oylik limitni tasdiqlasin. Belgilansinki: mazkur bandning ijrosi uchun talab etiladigan xarajatlar Madaniyat vazirligi tomonidan taqdim etilgan hisob-kitoblarga muvofiq 2025-yildan boshlab Davlat budjeti parametrlarida nazarda tutiladi; bolalar musiqa va sanʼat maktablari uchun kommunal xizmatlardan foydalanish boʻyicha belgilangan limitdan ortiq sarflangan kommunal xizmatlar uchun toʻlovlar ota-onalar badali toʻlovlari hisobidan moliyalashtiriladi”. 3. Oʻzbekiston Respublikasi Prezidentining 2021-yil 27-dekabrdagi “Opera va balet sanʼatini yanada rivojlantirish chora-tadbirlari toʻgʻrisida”gi PQ-64-son qarorida: a) 7-bandning birinchi xatboshisidagi “toʻrtta” soʻzi “ikkita” soʻzi bilan almashtirilsin; b) 9-bandning birinchi xatboshisidagi “har yili” soʻzlari “har ikki yilda bir marotaba” soʻzlari bilan almashtirilsin; v) 2-ilovaning matni quyidagi tahrirda bayon qilinsin: T/rSpektakllar nomiMuddati1.“Alisher Navoiy” operasi, M. Bafoyev2022-yil2.“Jaloliddin Manguberdi” baleti, R. Abdullayev3.“Maskarad bali” operasi, J. Verdi2023-yil4.“Shoir qalbi” operasi, M. Ashrafiy5.“Yevgeniy Onegin” operasi, P. Chaykovskiy2024-yil6.“Oqqush koʻli” baleti, P. Chaykovskiy7.“Kashmir afsonasi” baleti, G. Mushel2025-yil8.“Don Juan” operasi, V. Motsart9.“Asilzoda xonim” baleti, P. Chaykovskiy2026-yil10.“Zolushka” baleti, S. Prokofyev11.“Sevgi tumori” baleti, M. Ashrafiy2027-yil12.“Romeo va Julyetta” operasi, Sh. Guno13.“Spartak” baleti, A. Xachaturyan, Y. Grigorovich2028-yil14.“Zaynab va omon” operasi, T. Sodiqov, B. Zeydman, Y. Rajabiy, D. Zakirov15.“Korsar” baleti, A. Adan2029-yil16.“Bobur” operasi, (tanlov)17.“Alpomish” operasi, X. Rahimov2030-yil18.“Nasriddinning yoshligi” baleti, S. Yudakov19.“Turandot” operasi, Puchchini2031-yil20.“Raymonda” baleti, A. Glazunov g) 6-ilovaning matni quyidagi tahrirda bayon qilinsin: 1.B.B. Siddiqov—“Oʻzbekneftgaz” AJ boshqaruvi raisi, Vasiylik kengashi raisi2.G.O. Umerova—Madaniyat va sanʼatni rivojlantirish jamgʻarmasi raisi, Vasiylik kengashi raisi oʻrinbosari3.A.B. Tadjixanov—madaniyat vazirining birinchi oʻrinbosari, Vasiylik kengashi raisi oʻrinbosari4.A.X. Xursanov—“Olmaliq kon-metallurgiya kombinati” AJ raisi5.Q.S. Sanaqulov—“Navoiy kon-metallurgiya kombinati” AJ raisi6.O.E. Musayev—Oʻzbekiston madaniyat, sport va turizm xodimlari kasaba uyushmasi Respublika Kengashi raisi7.R.A. Abdullayev—Oʻzbekiston kompozitorlari va bastakorlari uyushmasi raisi8.R.B. Usmonov—Alisher Navoiy nomidagi Oʻzbekiston davlat akademik katta teatri direktori, Vasiylik kengashi kotibi 4. Oʻzbekiston Respublikasi Prezidentining 2023-yil 10-oktabrdagi “Oʻzbekiston Respublikasi temir yoʻl transporti sohasini tubdan isloh qilish chora-tadbirlari toʻgʻrisida”gi PQ-329-son qarorida: a) 6-ilovaning 11-pozitsiyasi chiqarib tashlansin; b) 7-ilova quyidagi mazmundagi 20-pozitsiya bilan toʻldirilsin: “20.Temiryoʻlchilar madaniyat saroyiAndijon viloyati,Andijon shahri,Mustaqillik MFY,Istiqlol koʻchasi, 7-uyDavlat aktivlarini boshqarish agentligiAndijon viloyati yoshlar teatri”.